Maxamed Xaashi oo ka hadlayey tirada xubnihii ay ku aasaaseen ururka SNM waxa uu yidhi; “Waxaannu Sucuudiga iyo Abu Dubai kaga tagnay shan qof oo kala ahaa; Alle ha u anxariistee Axmed Ismaaciil Cabdi (Duqsi), Alle ha u naxariistee Xasan Aadan Waddaad-diid, Cabdisalaan Yaasiin, Maxamed Xuseen Yuusuf iyo aniga Maxamed Xaashi Cilmi, dhinaca magaalada London waxaannu ugu tagnay rag badan oo ay ka mid ahaayeen Xasan Ciise Jaamac, Axmed Cabdillaahi Cigaal, Cisman Axmed “Cisman Indhoole” iyo rag kale.
